

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

**Одељење за урбанизам, стамбено-комуналне и**

**имовинско-правне послове**

Број: **ROP-ODZ-11973-IUP-6/2019**

Заводни број: **351-347/2019-01**

Дана: 03.10.2019. године

О Џ А Ц И

Одељење за урбанизам, стамбено-комуналне и имовинско-правне послове општинске управе општине Оџаци, поступајући по захтеву инвеститора Николић Николе из Оџаци, улица Сомборска бб, поднетом преко пуномоћника Томчић Слободана из Оџака, улица Доситеја Обрадовића Ц III/12, за издавање употребне дозволе, на основу члана 158. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19 и 37/19 др закон), члана 43. и 44. Правилника о поступку спровођења обједињене процедуре електронским путем („Сл.гласник РС“, бр.113/2015, 96/2016 и 120/2017 ), члана 81. став 1. тачка 3. Статута општине Оџаци („Сл. лист општине Оџаци“, 2/19), члана 19. Одлуке о организацији Општинске управе општине Оџаци („Службени лист општине Оџаци“, број 20/17), члана 136. Закона о општем управном поступку („Службени гласник РС“, број 18/2016 и 95/18 - аутентично тумачење), доноси:

**Р Е Ш Е Њ Е**

**О УПОТРЕБНОЈ ДОЗВОЛИ**

**ИЗДАЈЕ СЕ**, **Николић Николи** из Оџака, улица Сомборска бб, **дозвола за УПОТРЕБУ складишта за воће и поврће, спратности П+0**. Објекат је саграђен на катастарској парцели број **5616 к.о. Оџаци**, чија је површина 1596 m².

Бруто површина објекта бр. 4 је **588 m².**

Радови су изведени на основу Решења о грађевинској дозволи број: ROP-ODZ-11973-CPI-2/2019 од 28.06.2019. године.

Саставни део овог Решења чини:

* Елаборат геодетских радова-снимање складишта за воће и поврће, израђен од стране „ДП Геометар“ Оџаци под бројем 952-092-39857/2019 дана 08.07.2019.године;
* Извештај број 05/2019 од 01.09.2019. године израђен од стране одговорног извођача радова, Томчић Слободана из Оџака, лиценца ИКС број 411 0429 03, да је објекат изведен у потпуности и у складу са техничком документацијом на основу које је издато решење о грађевинској дозволи.

Гарантни рок за објекат из става 1. диспозитива овог решења утврђује се применом Правилника о садржини и начину вршења техничког прегледа објекта, саставу комисије, садржини предлога комисије о утврђивању подобности објекта за употребу, осматрању тла и објекта у току грађења и употребе и минималним гарантним роковима за поједине врсте објеката („Сл. Гласник РС“, број 27/15 и 29/16).

**О б р а з л о ж е њ е**

Никола Николић из Оџака, улица Сомборска бб, преко пуномоћника, Томчић Слободана из Оџака, поднео је захтев за издавање употребне дозволе за изведене радове ближе описанe у диспозитиву овог решења.

Уз захтев, подносилац захтева је доставио:

* Елаборат геодетских радова- снимање складишта за воће и поврће израђен од стране „ДП Геометар“ Оџаци под бројем 952-092-39857/2019 дана 08.07.2019.године;
* Извештај број 05/2019 од 01.09.2019. године израђен од стране одговорног извођача радова, Томчић Слободана из Оџака, лиценца ИКС број 411 0429 03, да је објекат изведен у потпуности и у складу са техничком документацијом на основу које је издато решење о одобрењу извођења радова;
* Пуномоћ за подношење захтева и
* Доказе о уплати административних такси и накнада.

 Поступајући по захтеву, овај орган је извршио проверу испуњености формалних услова и то да ли је: 1) надлежан за поступање по захтеву; 2) да ли је подносилац захтева лице које, у складу са Законом може бити подносилац захтева за издавање употребне дозволе; 3) да ли је захтев поднет у прописаној форми и да ли садржи све прописане податке; 4) да ли је уз захтев приложена сва документација прописана Законом и подзаконским актима донетим на основу Закона; 5) да ли је уз захтев приложен доказ о уплати прописане накнаде, односно таксе и утврдио да су формални услови из члана 43. Правилника о поступку спровођења обједињене процедуре електронским путем („Сл.гласник РС“, бр. 113/2015, 96/16 и 120/17) испуњени.

На основу напред наведеног и из утврђених чињеница, а у складу са чланом 158. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19 и 37/19 др закон), донето је решење као у диспозитиву.

 **ПОУКА О ПРАВНОМ СРЕДСТВУ:** Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевину и саобраћај у Новом Саду, ул. Булевар Михајла Пупина број 16.

 Руководилац Одељења,

 дипл.инж.грађ. Татјана Стаменковић